***Ул.”Независимост” № 20, централа: 058/60889факс:058/600806;***

***e-mail:*** [***obshtina@dobrichka.bg***](mailto:obshtina@dobrichka.bg)***; web site:*** [***www.dobrichka.bg***](http://www.dobrichka.bg)

**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

**ОТ СОНЯ ИВАНОВА ГЕОРГИЕВА**

**Кмет на община Добричка, град Добрич**

**Относно:** Актуализация на годишната програма за управление и разпореждане с общинско имущество и прекратяване на съсобственост в имот по плана на с. Плачидол, община Добричка.

**УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,**

В община Добричка постъпи заявление с вх. рег. № ОС-235/12.11.2024г. от Димитър Маринов Савов и Дора Димитрова Савова за прекратяване на съсобственост в УПИ VI-176, кв. 26 по плана на с. Плачидол, община Добричка.

Урегулиран поземлен имот /УПИ/ VI, пл. № 176, квартал 26 е с площ 605 кв.м.

Идеална част с площ 584 кв.м. е собственост на заявителите, съгласно договор за доброволна делба на наследствен и собствен недвижим имот № 183, том IV, рег. № 4007 от 06.07.1999г. и нотариален акт за покупко – продажба № 69, том ХIХ, дело № 6438/1997г.г. с вх. рег. № 9455, том 177, стр. 653 от 30.09.1997г.

Общинската собственост е идеална част с площ 20 кв.м за която е съставен Акт за частна общинска собственост /АОС/ № 9011/18.11.2024г., вписан в Служба по вписвания град Добрич с Акт № 108, том XХIII, вх. рег. № 9610/27.11.2024г. Данъчната оценка на имота е 43,80 лв.

На общинскaта част е изготвена пазарна оценка по реда на чл. 41, ал. 2 от ЗОС в размер на 293,00 лв. /двеста деветдесет и три лева/ без ДДС, надхвърляща по размера си данъчната оценка от 43,80 лв. /четиридесет и три лева и 80 ст./.

Съгласно чл. 47, ал. 5 от Наредба № 4 на Добрички общински съвет, кметът на с. Плачидол, общ. Добричка е представил положително становище за сделката с вх. рег. № ВхК-Е-2855/22.11.2024г.

Имотът не е предвиден за прекратяване на съсобственост чрез продажба на частта на общината в „Програма за управление и разпореждане с имотите – общинска собственост за 2024г.“, приета с Решение № 44 от 31.01.2024г. на Добрички общински съвет.

Във връзка с гореизложеното, предлагам Добрички общински съвет да приеме следното:

**ПРОЕКТ!**

**РЕШЕНИЕ:**

І. На основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост и чл. 5, ал. 1 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие за актуализация на Програмата за управление и разпореждане с имотите - общинската собственост, приета с Решение № 44 от 31.01.2024г., както следва:

В Приложение 2.2 да се допълни следния имот:

- с. Плачидол, община Добричка – идеална част с площ 20 кв.м от урегулиран поземлен имот /УПИ/ VI, пл. № 176, квартал 26 с обща площ 605 кв.м. и очаквани приходи в размер на 293,00 лв. /двеста деветдесет и три лева/ без ДДС.

II. На основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 и чл. 41, ал. 2 от Закона за общинската собственост, във връзка с чл. 62, ал. 1, т. 3 и чл. 57 от Наредба № 4 за реда за придобиване, управление и разпореждане с общинско имущество, Добрички общински съвет дава съгласие да се прекрати съсобствеността между община Добричка и Димитър Маринов Савов и Дора Димитрова Савова, чрез продажба на частта, собственост на общината:

- идеална част с площ 20 кв.м от УПИ VI, пл. № 176, квартал 26 по плана на с. Плачидол, община Добричка с обща площ 605 кв.м и определя пазарна цена в размер на 293,00 лв. /двеста деветдесет и три лева/ без ДДС, надхвърляща по размера си данъчната оценка в размер на 43,80 лв. /четиридесет и три лева и 80 ст./.

III. Съгласно чл. 52, ал. 5, т. 1 от Закона за местното самоуправление и местната администрация, 30 /тридесет/ на сто от постъпленията от продажбата да се използват за финансиране на изграждането, за основен и текущ ремонт на социална и техническа инфраструктура в с. Плачидол, общ. Добричка.

IV. Възлага на Кмета на община Добричка, последващи законови действия.

Приложение към докладната записка:

* Копие от заявление с вх. рег. № ОС-235/12.11.2024г. от Димитър Маринов Савов и Дора Димитрова Савова;
* Копие от договор за доброволна делба и нотариален акт;
* Копие от становище на кмета на с. Плачидол с вх. рег. № ВхК-Е-2855 от 22.11.2024г.;
* Копие от акт за общинска собственост;
* Копие на скица на имота;
* Копие от пазарна оценка на имота.

**ВНОСИТЕЛ:**

**СОНЯ ГЕОРГИЕВА**

*Кмет на община Добричка*